 Jeremaya 51  Nke a bụ ihe Jehova kwuru: Lee, m ga-akpali ifufe na-emebi ihe ka o fekwasị Babịlọn na ndị bi na Leb-kemaị;M ga-eziga ndị na-afụcha ihe na Babịlọn, ha ga-afụcha ya ma mee ka ala ya tọgbọrọ nefu; nihi na ha ga-esi nakụkụ niile megide ya nụbọchị ọdachi.Ka onye na-ekwe ụta hapụ ikwe ya. Ka onye yi uwe agha ghara ibili ọtọ.A ga-egbu ha nala ndị Kaldia, a ga-emerụkwa ha ahụ nke ukwuu nokporo ámá ya dị iche iche.Nihi na Izrel na Juda abụghị nwaanyị nke di ya, bụ Chineke ha, bụ Jehova nke ụsụụ ndị agha, nwụrụ anwụ. Nihi na ala ndị Kaldia jupụtara nikpe ọmụma nanya Onye Nsọ Izrel.Sinụ nime Babịlọn gbapụ, onye ọ bụla nime unu meere mkpụrụ obi ya ụzọ mgbapụ. Ka njehie ya ghara igbu unu. Nihi na ọ bụ oge ịbọ ọbọ Jehova. Ọ ga-akwụ ya ụgwọ dị ka ọrụ ya si dị.Babịlọn bụ iko ọlaedo Jehova bu naka, nke na-eme ka mmanya gbuwe mba dị iche iche. Mba dị iche iche aṅụwo mmanya dị nime ya. Ọ bụ ya mere mba dị iche iche ji na-eme ara ara.Na mberede, Babịlọn adawo, o wee kụrie. Kwasierenụ ya ákwá ike. Werenụ mmanụ bọlsọm a ga-ete ya maka ihe mgbu ya. Ikekwe, a ga-agwọta ya.Anyị gaara agwọta Babịlọn, ma o kweghị ngwọta. Hapụnụ ya, ka anyị lawa, onye ọ bụla nala ya. Nihi na ikpe ya eruwo eluigwe, e mewo ka o ruo nígwé ojii.Jehova arụworo anyị ọrụ ezi omume. Bịanụ ka anyị gaa na Zayọn kọọ ọrụ Jehova bụ Chineke anyị.Pịanụ akụ unu. Burunụ ọta okirikiri unu. Jehova akpaliwo mmụọ nke ndị eze ndị Midia, nihi na o bu nobi imegide Babịlọn, iji laa ya niyi. Nihi na ọ bụ ịbọ ọbọ Jehova, bụ ọbọ ọ ga-abọ nihi ụlọ nsọ ya.Gwunyenụ ihe mgbaàmà megide mgbidi Babịlọn. Chesienụ nche ike. Debenụ ndị nche. Meenụ ka e nwee ndị gara zoo. Nihi na Jehova echepụtawo ya, ọ ga-emekwa ihe o kwuru ọ ga-eme ndị bi na Babịlọn.Gị nwaanyị nke bi nọtụtụ mmiri, nke nwekwara akụ dị ukwuu, ọgwụgwụ gị abịawo, uru ị na-enweta akwụsịla.Jehova nke ụsụụ ndị agha ejiriwo mkpụrụ obi ya ṅụọ iyi, sị, M ga-eme ka ndị mmadụ jupụta nime gị, dị ka igurube, ha ga-abụ abụ noké olu nihi gị.Ọ bụ ya bụ Onye ji ike ya kee ụwa, Onye ji amamihe ya mee ka elu ala guzosie ike, Onye jikwa nghọta ya setịa eluigwe.Olu ya na-eme ka mmiri dị neluigwe mee mkpatụ, ya onwe ya na-emekwa ka alụlụụ si na nsọtụ ụwa kwụgoo. O meworo mmiri ozuzo oghere, ọ na-esikwa nụlọ nkwakọba ihe ya eme ka ifufe pụta.Mmadụ niile emewo ihe necheghị echiche nke na amaghị ihe ha apụtawo ìhè. Ihere ihe oyiyi a pịrị apị ga-eme onye ọ bụla nke na-eji ígwè akpụ ihe; nihi na ihe oyiyi ya a wụrụ awụ bụ ihe ụgha, mmụọ adịghịkwa nime ya.Ha bụ ihe efu, ihe ịkwa emo. Noge a ga-elebara ha anya, ha ga-ala niyi.Òkè Jekọb adịghị ka ihe ndị a, nihi na ọ bụ ya bụ Onye kpụrụ ihe niile, bụrụkwa mkpara nke ihe nketa ya. Jehova nke ụsụụ ndị agha bụ aha ya.Ị bụụrụ m okpiri, bụ ngwá ọgụ m, m ga-eji gị kụrie mba dị iche iche, m ga-ejikwa gị laa alaeze dị iche iche niyi.M ga-eji gị kụrie ịnyịnya na onye na-agba ya, m ga-ejikwa gị kụrie ụgbọ ịnyịnya agha na onye na-agba ya.M ga-eji gị kụrie nwoke na nwaanyị, m ga-ejikwa gị kụrie agadi nwoke na nwatakịrị nwoke, m ga-ejikwa gị kụrie nwa okorobịa na nwa agbọghọ na-amaghị nwoke.M ga-eji gị kụrie onye na-azụ atụrụ na ìgwè atụrụ ya, m ga-eji gị kụrie onye ọrụ ubi na anụ abụọ o ji akọ ihe, m ga-eji gị kụrie ndị gọvanọ na ndị osote onye na-achị achị.M ga-akwụ Babịlọn na ndị niile bi na Kaldia ụgwọ ihe ọjọọ niile ha mere na Zayọn, nihu unu, ka Jehova kwuru.Lee, m na-emegide gị, gị ugwu na-ebibi ihe, nke bibiri ụwa dum, ka Jehova kwuru; m ga-esetị aka m megide gị, m ga-esi nelu nkume dị elu kwapụ gị ma mee ka ị bụrụ ugwu a gbara ọkụ.Ndị mmadụ agaghị esi na gị weta nkume a ga-eji wuo nkuku ụlọ ma ọ bụ nkume a ga-eji tọọ ntọala, nihi na ị ga-aghọ ebe tọgbọrọ nefu ruo mgbe ebighị ebi, ka Jehova kwuru.Gwunyenụ ihe mgbaàmà nala ahụ. Fụọnụ opi netiti mba dị iche iche. Kwadebenụ mba dị iche iche ka ha buso ya agha. Kpọkọtanụ alaeze Ararat, alaeze Minaị na nke Ashkenaz ka ha buso ya agha. Họpụtanụ onye ga-ewe ndị agha nọrụ ka ha buso ya agha. Mee ka ịnyịnya bịa dị ka ụmụ igurube na-ama ogwu.Kwadebe mba dị iche iche, tinyere ndị eze Midia, ndị gọvanọ ya, na ndị ya niile na-esote onye na-achị achị na ala dum onye nke ọ bụla na-achị, ka ha buso ya agha.Ka ụwa maa jijiji, nọrọkwa noké ihe mgbu, nihi na Jehova echewo echiche ime Babịlọn ihe, ime ka ala Babịlọn bụrụ ihe ijuanya, nenweghị onye ga-ebi nime ya.Ndị dike nke Babịlọn akwụsịwo ịlụ agha. Ha nọ ọdụ nebe e wusiri ike. Ike agwụla ha. Ha aghọọla ndị inyom. A gbawo ebe obibi ya niile ọkụ. A gbajisịwo ihe e ji atụchi ya.Onye ọsọ na-agbakwuru onye ọsọ ibe ya, onye ozi na-agbakwurukwa onye ozi ibe ya, ka ha kọọrọ eze Babịlọn na e wegharawo akụkụ niile nke obodo ya,na e wegharawokwa ebe ndị a na-eji ụkwụ agafe mmiri ya, gbaakwa ụgbọ mmiri ya niile e ji ahịhịa papaịrọs rụọ ọkụ, nakwa na ụjọ ejidewo ndị agha ya.Nihi na nke a bụ ihe Jehova nke ụsụụ ndị agha, bụ Chineke Izrel, kwuru: Ada bụ Babịlọn dị ka ebe nzọcha mkpụrụ. Oge eruwo ka a zọsie ya ụkwụ ike. Ma, ọ fọrọ ntakịrị ka oge a ga-ewe ya dị ka ihe ubi ruo.Nebukadreza eze Babịlọn eriela m; o tinyewo m nọgba aghara. O mewo ka m dịrị ka okpokoro ite. O lowo m dị ka nnukwu agwọ; o riwo ihe ọma m rijuo afọ. Ọ ṅachapụwo m.Ka ihe ike e mere m, meekwa ahụ m, dịrị nisi Babịlọn! ka nwaanyị bi na Zayọn ga-ekwu. Ka ọbara m dịrị nisi ndị bi na Kaldia! ka Jeruselem ga-ekwu.Ya mere, nke a bụ ihe Jehova kwuru: Lee, m ga-ekpechite ọnụ gị, m ga-abọkwara gị ọbọ. M ga-eme ka oké osimiri ya taa, m ga-emekwa ka olulu mmiri ya taa.Babịlọn ga-aghọ ikpo nkume, ọgba nkịta ọhịa, ihe ijuanya na ihe a na-afụrụ mkpọrọhịhị, nenweghị onye bi ya.Ha niile ga-ebigbọ dị ka ụmụ ọdụm tojuru etoju. Ha ga-abakwa mba dị ka ụmụ ọdụm.Mgbe ahụ kpooro ha ọkụ, m ga-emere ha oriri, m ga-emekwa ka mmanya gbuwe ha, ka ha wee nwee aṅụrị; ha ga-arahụ ụra nke ha na-agaghị eteta eteta ruo mgbe a na-akaghị aka, ka Jehova kwuru.M ga-akpụrụ ha dị ka ebule, dị ka ebule na mkpi, gaa nebe a ga-egbu ha.Lee nnọọ ka e si weghara Shishak, leekwa ka e si weghara Otuto ụwa dum! Lee ka Babịlọn si ghọọ naanị ihe ijuanya netiti mba niile!Oké osimiri erikpuwo Babịlọn. Ebili mmiri ya ekpuchiwo ya.Obodo ya dị iche iche aghọwo ihe ijuanya, ala mmiri na-adịghị na mbara ọzara. Obodo ya niile aghọwo ala mmadụ na-agaghị ebi, ọ dịghịkwa nwa nke mmadụ ga-agafe na ha.M ga-elebara Bel nke dị na Babịlọn anya, m ga-esi nọnụ ya wepụta ihe o loro. Mba dị iche iche agaghị enuba nime ya ọzọ. Mgbidi Babịlọn ga-adakwa.Ndị m, sinụ nime ya pụta, ka onye ọ bụla nime unu meere mkpụrụ obi ya ụzọ ọ ga-esi gbanahụ iwe dị ọkụ nke Jehova.Ma ọ bụghị otú ahụ, obi ga-alọ unu mmiri, egwu ga-atụkwa unu nihi akụkọ unu ga-anụ nala a. Unu ga-anụ akụkọ ahụ notu afọ, ya gasịa, nafọ ọzọ ya, unu ga-anụ akụkọ ahụ, nụkwa banyere ime ihe ike nụwa nakwa banyere onye na-achị achị nke na-emegide onye na-achị achị.Ya mere, lee! oge na-abịa mgbe m ga-elebara ihe oyiyi a pịrị apị nke Babịlọn anya; ihere ga-eme ala ya dum, ndị ya niile e gburu egbu ga-ada nime ya.Eluigwe na ụwa na ndị niile nọ nime ha ga-eti mkpu ọṅụ nihi Babịlọn, nihi na ndị na-ebukọrọ ihe mmadụ ga-esi nebe ugwu bịa na ya, ka Jehova kwuru.Ọ bụghị naanị na ọ bụ Babịlọn mere ka e gbuo ndị Izrel, kamakwa, ọ bụ na Babịlọn ka e gburu ndị niile nke ụwa.Unu ndị gbanahụrụ mma agha, na-aganụ. Unu eguzola otu ebe. Nọrọnụ nebe dị anya cheta Jehova, ka Jeruselem batakwa unu nobi.E menyewo anyị ihere, nihi na anyị anụwo nkọcha. E mechuwo anyị ihu, nihi na ndị ala ọzọ awakpowo ebe nsọ ndị dị nụlọ Jehova.Ya mere, lee! oge na-abịa, ka Jehova kwuru, mgbe m ga-elebara ihe oyiyi ya a pịrị apị anya. Onye a mara ube ga-asụkwa ude nala ya dum.Ọ bụrụgodị na Babịlọn arịgoo neluigwe, ọ bụrụgodị na o mee ka ebe dị elu o ji mere ike ya bụrụ ebe a na-apụghị ịbanye abanye, ndị na-ebukọrọ ihe mmadụ ga-esi nebe m nọ bịakwute ya, ka Jehova kwuru.Geenụ ntị! Mkpu ákwá na-ada na Babịlọn, a na-anụ ụzụ oké mbibi nala ndị Kaldia,nihi na Jehova na-ebibi Babịlọn, ọ ga-ebibikwa oké olu ya, ụzụ ha ga-eme mkpọtụ dị ka ọtụtụ mmiri. Mkpọtụ nke olu ha na-eme ga na-ala elu.Nihi na onye na-ebukọrọ ihe mmadụ ga-abịakwasị Babịlọn, a ga-ejidekwa ndị dike ya. A ga-agbajisị ụta ha, nihi na Jehova bụ Chineke nke na-akwụ ụgwọ. Ọ ghaghị ịkwụ ya ụgwọ.M ga-eme ka mmanya gbuwe ndị isi ya na ndị ya maara ihe, ndị gọvanọ ya na ndị ya na-esote onye na-achị achị na ndị dike ya, ha ga-arahụ ụra ruo mgbe a na-akaghị aka, bụ ụra nke ha na-agaghị eteta eteta, ka Eze, onye aha ya bụ Jehova nke ụsụụ ndị agha, kwuru.Nke a bụ ihe Jehova nke ụsụụ ndị agha kwuru: A ghaghị ịkwada mgbidi Babịlọn, ọ bụ ezie na ọ sara mbara; a ga-agba ọnụ ụzọ ámá ya ọkụ, ọ bụ ezie na ọ dị elu. Ndị dị iche iche ga-adọgbu onwe ha nọrụ nefu, ọkụ ga-agbakwa ihe mba dị iche iche dọgburu onwe ha nọrụ nweta; ha ga-arụtara onwe ha ike ọgwụgwụ.Nke a bụ ihe Jeremaya onye amụma nyere Seraya nwa Neraya nwa Masaya niwu mgbe o sooro Zedekaya bụ eze Juda gaa Babịlọn nafọ nke anọ nke ọbụbụeze ya; Seraya bụ onye na-elekọta ụlọ eze.Jeremaya wee dee ọdachi dum ga-adakwasị Babịlọn notu akwụkwọ, bụ ihe niile a e dere ga-adakwasị Babịlọn.Jeremaya sịkwara Seraya: Ozugbo ị garuru Babịlọn ma hụ obodo ahụ, gụpụta okwu a niile nolu dara ụda.Kwuo, sị, Jehova, gị onwe gị ekwuwo okwu megide ebe a, iji bibie ya ka a ghara inwe onye ga-ebi nime ya, ma mmadụ ma anụ ụlọ, kama ka ọ ghọọ naanị ebe tọgbọrọ nefu ruo mgbe ebighị ebi.Ọ ga-erukwa na mgbe ị gụsịrị akwụkwọ a, kegide ya nkume, tụba ya nime Yufretis.Kwuokwa, sị, Ọ bụ otú a ka Babịlọn ga-esi mikpuo, ọ gaghịkwa apụta ọzọ nihi ọdachi m ga-eme ka ọ dakwasị ya; ha ga-arụtara onwe ha ike ọgwụgwụ. 